المئات ديال المغاربة كيعيشو عيشة حاطة من الكرامة فشوارع اسبانيا، وأحدهم قال فروبورطاج لموقع “ال كونفيدينسيال”، أنهم كيعيشو عيشة اقل من الكلاب المتشردة. الموقع أشار الى أن المغاربة اللي لقاو راسهوم واحلين في اسبانيا بعدما فقدو عملهوم وبغاو يرجعو للمغرب، لكن بلادهوم سدات بيبانها، كيعيشو وينعسو فالشوارع، حيث صرح أحدهم لذات المنبر، أنه كيمشي ياخذ المساعدات الغذائية مع المتشردين، وكينعس فالشارع قبالة القنصلية المغربية فالخزيرات، وملي كيبغي يدوش كيمشي للنافورة يغسل راسو فيها. هاد المغرب كان خدام فبلباو فواحد الكشك، ومع كورونا فقد الخدمة ديالو، هادشي لي ماخلاش عندو حل من غير العودة للمغرب، لكن القنصلية عتابرات انه ماشي من العالقين، بما أنه مقيم ماشي توريست. حالة هاد المغرب كتكرر مع مئات المغاربة الاخرين، من غير ماننساو 7200 عاملة فحقول ويلبا لي راها حاصلة دبصح. 
صحيفة اسبانية. المئات دلمغاربة كيعيشو أقل من الكلاب فشوارع اسبانيا بسباب كورونا